CELEX: 62016TN0730
Language: sk
Date: 2016-10-13 00:00:00
Title: Vec T-730/16: Žaloba podaná 13. októbra 2016 – Espírito Santo Financial Group/ECB

12.12.2016   
            
            
               SK
            
            
               Úradný vestník Európskej únie
            
            
               C 462/35
            
         Žaloba podaná 13. októbra 2016 – Espírito Santo Financial Group/ECB
   (Vec T-730/16)
   (2016/C 462/45)
   Jazyk konania: angličtina
   
      Účastníci konania
   
   
      Žalobkyňa: Espírito Santo Financial Group SA (Luxemburg, Luxembursko) (v zastúpení: R. Oliveira a S. Estima Martins, advokáti)
   
      Žalovaná: Európska centrálna banka (ECB)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil rozhodnutie Európskej centrálnej banky (ECB) z 31. augusta 2016 prijaté podľa rozhodnutia ECB/2004/3 o neposkytnutí úplného prístupu k rozhodnutiu ECB z 1. augusta 2014 , ktorým bol pozastavený status Espírito Santo Financial, SA, ako protistrany v rámci menovej politiky Eurosystému, a ktorým bola uvedenej banke uložená povinnosť v celom rozsahu uhradiť jej dlh voči Eurosystému, ako aj o neposkytnutí úplného prístupu k súvisiacim dokumentom alebo rozhodnutiam orgánov ECB,
            
         
               —
            
            
               uložil žalovanej povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza šesť žalobných dôvodov.
   
               1.
            
            
               Prvý žalobný dôvod založený na tom, že napadnuté rozhodnutie, ktorým sa zamieta prístup k požadovaným informáciám uvedeným v rozhodnutiach Rady guvernérov má byť zrušené, pretože porušuje povinnosť odôvodnenia.
            
         
               2.
            
            
               Druhý žalobný dôvod založený na tom, že napadnuté rozhodnutie, ktorým sa zamieta prístup k požadovaným informáciám uvedeným v rozhodnutiach Rady guvernérov má byť zrušené, pretože nesprávne vykladá, a tým porušuje prvú, druhú a siedmu odrážku článku 4 ods. 1 písm. a) rozhodnutia ECB/2004/3.
            
         
               3.
            
            
               Tretí žalobný dôvod založený na tom, že napadnuté rozhodnutie, ktorým sa zamieta prístup k dodatočným informáciám uvedeným v návrhoch Výkonnej rady má byť zrušené, pretože porušuje povinnosť odôvodnenia.
            
         
               4.
            
            
               Štvrtý žalobný dôvod založený na tom, že napadnuté rozhodnutie, ktorým sa zamieta prístup k dodatočným informáciám uvedeným v návrhoch Výkonnej rady má byť zrušené, pretože nesprávne vykladá, a tým porušuje druhú a siedmu odrážku článku 4 ods. 1 písm. a) rozhodnutia ECB/2004/3.
            
         
               5.
            
            
               Piaty žalobný dôvod založený na tom, že napadnuté rozhodnutie, ktorým sa zamieta prístup k dodatočným informáciám uvedeným v návrhoch Výkonnej rady má byť zrušené, pretože nesprávne vykladá, a tým porušuje prvú odrážku článku 4 ods. 2 rozhodnutia ECB/2004/3.
            
         
               6.
            
            
               Šiesty žalobný dôvod založený na tom, že napadnuté rozhodnutie, ktorým sa zamieta prístup k dodatočným informáciám uvedeným v návrhoch Výkonnej rady má byť zrušené, pretože nesprávne vykladá, a tým porušuje článok 4 ods. 3 rozhodnutia ECB/2004/3.